S-100/2012

Mál þetta höfðaði sýslumaðurinn í Borgarnesi með ákærum 7. júní 2012 á hendur ákærða, J-kk-þgf G. H-kk-þgf, kt. …, Hólagötu 9 í Vestmannaeyjum. Málið var dómtekið 19. júní 2012.

Í ákæruskjali segir að málið sé höfðað gegn ákærða:

Fyrir brot gegn nálgunarbanni,

1) með því að hafa á tímabilinu frá 1. september 2011 til 5. febrúar 2012 hringt í … kt. … í farsíma hennar sem er með númerið …, alls 6 sinnum úr síma með símanúmer …:

2) með því að hafa sent … kt. … 31 SMS skilaboð í farsíma hennar sem er með númerið … úr símum með símanúmer … og …:

Fimmtudaginn 29. september 2011 kl. 22:06:50

„Fekk dóminn í dag og eg elska þig út af lífinu“

Fimmtudaginn 29. september 2011 kl. 22:39:03

„Sorry kjærðu mig ég elska þig fekk dóminn áðan“

Fimmtudaginn 29. september 2011 kl. 22:52:05

„Sorry engillinn“

Fimmtudaginn 29. september 2011 kl. 23:02:28

„Rorry eg elka þig út af lífinu“

Fimmtudaginn 29. september 2011 kl. 23:22:36

„Eg elska þig … mín“

Sunnudaginn 2. október 2011 kl. 13:45:24

„Sorry en þú ert konan sem eg elska og það verður aldrei nein önnur en þú eg vill bara vera vinur þinn og þú vilt greinilega ekki vera vinur min“

Sunnudaginn 2. október 2011 kl. 13:46:52

„Má eg tala við þig“

Mánudaginn 3. október 2011 kl. 12:39:31

„Eg sakkna þín ofboðslega mikið“

Mánudaginn 3. október 2011 kl. 14:02:51

„Eg iðrast gjörða minna viltu tala við mig“

Mánudaginn 3. október 2011 kl. 14:31:35

„Eg vildi ekki tala við þig þegar eg var að drekka eg sakna þín rosalega mikið“

Mánudaginn 3. október 2011 kl. 15:05:46

„Gerðu það viltu vera vinur minn … mín eg sakna þín mjög mikið“

Mánudaginn 3. október 2011 kl. 15:30:19

„Eg veit að þú ert búinn að fylgjast með facebookonum mínum gerðu það talaðu við mig“

Mánudaginn 3. október 2011 kl. 22:45:55

„Er þetta nýji gæjinn sem þú varst að adda á facebook“

Þriðjudaginn 4. október 2011 kl. 00:08:59

„Góða nótt og guð geimi þig … mín eg vildi ekki tala við þig þegar eg var að drekka það var alveg rett hjá mer eg verð að vera edru þegar eg biðst afsökunar og eg er edrú nuna og langar að tala við þig er bara upp a h-e-x að lata mer leiðast eg elska þig út af lífinu“

Laugardaginn 8. október 2011 kl. 00:41:29

„Góða nótt og guð geimi þig vina mín“

Laugardaginn 8. október 2011 kl. 20:14:39

„Aldrei gleima því hvað eg heitt elska þig en þú færð sms þegar þetta gerist“

Laugardaginn 8. október 2011 kl. 21:13:57

„Bæ ástin mín ég elska þig þú ert alltaf fallegust í heimi her en ég verð að kveðja eitt lag að lokun ástin mín..eg er hamingjusamur með þetta “

Laugardaginn 15. október 2011 kl. 13:46:18

„Má eg tala við þig i dag eða kvöld

Mánudaginn 26. desember 2011 kl. 17:51:46

„Eg bíð spenntur“

Föstudaginn 30. desember 2011 kl. 22:15:43

„Þú veist að eg+elska+þig“

Laugardaginn 31. desember 2011 kl. 19:15:31

„Gleðilegt ár eg elska þig meira en allt sæta mín þú ert frábær …“

Mánudaginn 2. janúar 2012 kl. 13:18:47

„Ja góðan daginn“

Mánudaginn 2. janúar 2012 kl. 19:44:39

„Jæja i herjolfi a leið til eyja bið að heilsa já og eg elska þig“

Sunnudaginn 15. janúar 2012 kl. 18:37:01

„Ef að þu ert buinn að fara inn a emailið þitt veistu að eg ætla að reina að hringja i kvold en eg verð kannski ad vinna um bord fram a nottuni nema mer er sagt þad ætum að reina að fara aftur ut strax i fyrramalið langar að reina að endurheimta vinskap okkar sakkna þín vonandi svararu mer skiftu um mynd og eg hringi ekki“

Sunnudaginn 15. janúar 2012 kl. 22:12:08

„Eg ætla að reina að hringja fyrir miðnætti ok “

Mánudaginn 16. janúar 2012 kl. 00:18:02

„Ertu vakandi“

Mánudaginn 16. janúar 2012 kl. 00:48:18

„Takk fyrir að kveðja mig með tví að skjella á mig“

Mánudaginn 16. janúar 2012 kl. 00:55:09

„Eg verð alltaf með fifill á facebook þar koma skilaboð á eftir“

Mánudaginn 16. janúar 2012 kl. 01:23:39

„Eg hefði viljað að fá að kveðja þig … mín og ef þer sníst hugur um að eg fái að bæta fyrir sem eg gerði láttu myndina með hálsmeninu á facebook leifðu mer að kveðja þig ástin mín“

Mánudaginn 16. janúar 2012 kl. 14:56:24

„Eg ætla ad syna þer að eg se alvara med að bæta fyrir gjörðir mínar ut af því eg elska þig farðu með emailin og smsin og kærðu mig aft“

Fimmtudaginn 2. febrúar 2012 kl. 15:18:38

„Viltu bara skrifa mér og segja nei ef það er enginn sens ad eg verd“

3) með því að hafa sent … kt. … samtals 60 tölvupósta í netfang hennar …@emax.is úr netfanginu …@hotmail.com

þrátt fyrir að Héraðsdómur Vesturlands hafi þann 11. júlí 2011 úrskurðað hann í nálgunarbann, með úrskurði þar sem segir í úrskurðarorði: „Varnaraðili, J-kk-nf G-kk-nf H-kk-nf, skal sæta nálgunarbanni í eitt ár frá deginum í dag að telja þannig að honum er meinað að koma á eða í námunda við heimili …, kt. …, … í …, á svæði sem afmarkast við 200 metra radíussvæði umhverfis heimili hennar mælt frá miðju hússins. Enn fremur er lagt bann við því að varnaraðili veiti … eftirför, nálgist hana á almannafæri, vinnustað hennar, hringi í heima, vinnu- eða farsíma hennar sendi henni SMS-skeyti, tölvupóst eða setji sig á annan hátt í samband við hana.“.

Úrskurðurinn var birtur ákærða með því að hann var lesinn upp í heyranda hljóði á dómþingi í dómssal Héraðsdóms Vesturlands þann 11. júlí 2011, að ákærða viðstöddum.

Með brotum sínum hefur ákærði brotið skilorð dóms sem hann fékk í Héraðsdómi Vesturlands þann 28. september 2011 í máli S-184/2011.

Telst þetta varða við 1. mgr. 232. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar. Þá er þess krafist að ákærði verði dæmdur til greiðslu alls sakarkostnaðar.

Ákærði hefur skýlaust játað að hafa framið öll þau brot sem honum eru gefin að sök í ákæru málsins og er játning hans studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem réttilega eru færð til refsilaga í ákæru.

Samkvæmt sakavottorði hefur ákærði frá árinu 2004 hlotið tvo dóma og þrisvar gengist undir viðurlög fyrir dómi og hjá lögreglu, fyrir brot gegn almennum hegningarlögum, lögum um ávana og fíkniefni og umferðarlögum. Það mál sem hér hefur áhrif er dómur frá 28. september 2011. Með fyrrgreindum dómi var ákærði sakfelldur fyrir brot gegn nálgunarbanni og var refsing ákveðin 60 daga skilorðsbundið fangelsi. Með broti sínu nú hefur ákærði rofið skilorð dómsins og ber því að gera honum refsingu í einu lagi vegna beggja málanna, sbr. 60. gr. almennra hegningarlaga að teknu tilliti til 77. gr. sömu laga. Við ákvörðun refsingar er þess að gæta að ákærði hefur ítrekað valdið brotaþola ónæði og haft að engu nálgunarbann dómsins. Ákærði hefur hlotið dóm fyrir að virða ekki nálgunarbann dómsins. Að þessu gættu þykir refsing ákærða hæfilega ákveðin þriggja mánaða fangelsi. Ekki kemur til álita að skilorðsbinda refsinguna

Engan sakarkostnað leiddi af rannsókn og rekstri málsins.

A-x-x V. M-kk-nf, héraðsdómari, kveður upp dóm þennan.

D Ó M S O R Ð:

Ákærði, J-kk-nf G-kk-nf H-kk-nf, sæti fangelsi í þrjá mánuði

A-x-x V. M-kk-nf